32005R1148
L 185/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1148/2005 НА КОМИСИЯТА
от 15 юли 2005 година
за изменение на приложение I към Регламент (ЕИО) № 2377/90 на Съвета за установяване на процедура на Общността за определяне на максимално допустими граници на остатъчни вещества от ветеринарномедицински препарати в храните от животински произход, по отношение на пенетамат
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г., за установяване на процедура на Общността за определяне на максимално допустими граници на остатъчни вещества от ветеринарномедицински препарати в храните от животински произход (1) и по-специално член 2, от него,
като взе предвид становището на Европейската агенция по лекарствата, формулирано от Комитета по медицинските продукти за ветеринарна употреба,
като има предвид, че:
(1)
Всички фармакологично активни вещества, които се използват в Общността във ветеринарномедицински продукти, предназначени за прилагане при животни за производство на хранителни продукти, следва да бъдат оценявани в съответствие с Регламент (ЕИО) № 2377/90.
(2)
Пенетаматът е включен в приложение I към Регламент (ЕИО) № 2377/90 относно месо, мазнина, дроб и бъбреци от едър рогат добитък и свине и за мляко от едър рогат добитък. Това вписване следва да бъде разширено по отношение на всички млекопитаещи видове, от които се произвеждат хранителни продукти.
(3)
Регламент (ЕИО) № 2377/90 следва да бъде съответно изменен.
(4)
Следва да се предостави подходящ период до прилагането на настоящия Регламент, за да бъде дадена възможност на държавите-членки, в светлината на настоящия регламент, да направят евентуално необходимите адаптации на разрешенията за предлагане на пазара, предоставени в съответствие с Директива 2001/82/ЕО на Европейския парламент и на Съвета от 6 ноември 2001 г. относно Кодекса на Общността за ветеринарномедицинските продукти (2).
(5)
Мерките, предвидени в настоящия регламент са в съответствие със становището на Постоянния комитет за ветеринарномедицински продукти,
ПРИЕ НАСТОЯЩАТА ДИРЕКТИВА:
Член 1
Приложение I към Рeгламент (ЕИО) № 2377/90 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 14 септември 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юли 2004 година.